ອົງການ NASA ມີແຜນທີ່ຈະສົ່ງ ຍານອະວະກາດ ໄປຍັງ ດາວພະອັງຄານ ໃນປີ 2018
ຍານອະວະກາດ ທີ່ຮູ້ຈັກກັນໃນຊື່ InSight ໄດ້ຖືກອອກແບບ ເພື່ອສຶກສາຫາຂໍ້ມູນ ໂຄງສ້າງພາຍໃນດາວພະ ອັງຄານ ທີ່ຈະຊ່ອຍໃຫ້ຄຳຕອບ ວ່າ ດາວເຄາະຕ່າງໆ ກໍ່ໂຕຂຶ້ນແນວໃດ.
ອົງການອະວະກາດ ສະຫະລັດ ຫຼື NASA ໄດ້ປະກາດ ກ່ຽວກັບ ວັນເວລາ ໃນການສົ່ງຍານອະວະກາດ ໄປຍັງດາວພະອັງຄານ ໃນເດືອນພຶດສະພາ ປີ 2018 ເພື່ອປະຕິບັດງານໃນການສຶກສາ ໂຄງສ້າງ ທາງພາຍໃນຂອງດາວດັ່ງກ່າວ ແລະ ພະຍາຍາມທີ່ຈະ ເຂົ້າໃຈຢ່າງເລິກເຊິ່ງ ວ່າ ດາວພະອັງຄານ ແລະດາວເຄາະອື່ນໆ ທີ່ເປັນພູຜາ ເໝືອນກັນກັບໂລກເຮົານີ້ ກໍ່ໂຕຂຶ້ນມາໄດ້ແນວໃດ ຄວນຈະມີການສົ່ງຍານອະວະກາດ ຂຶ້ນໄປປະຕິບັດງານ ໃນ ເດືອນນີ້ ແຕ່ ອົງການ NASA ກ່າວວ່າ ຕົນຈະຕ້ອງສ້ອມແປງ ອຸປະກອນຂອງ ຝຣັ່ງທີ່ຮົ່ວ ທີ່ຈະໄດ້ຖືກນຳໃຊ້ ເພື່ອວັດແທກ ຄວາມສັ່ນສະເທືອນຂອງຜືນແຜ່ນດິນ ຢູ່ດາວພະອັງຄານ ອຸປະກອນດັ່ງກ່າວ ແມ່ນໄດ້ຖືກສ້າງຂຶ້ນຄືນໃໝ່ ແລະ ຫຼັງຈາກໄດ້ມີການຊັກຊ້າໃນການ ປະຕິບັດງານມາໄດ້ສອງປີແລ້ວ ກໍມີເປົ້າໝາຍຂອງວັນເວລາການລົງຈອດ ຢູ່ດາວພະອັງ ຄານ ໃນເດືອນພະຈິກ ປີ 2018 ຍານສຳຫຼວດ ທີ່ມີການລຳລຽງໄປໃນຍານອະວະກາດ ຈະເຈາະລົງໄປ ໃນພື້ນຜິວຂອງ ດາວພະອັງຄານ ໄລຍະ 5 ແມັດ ເພື່ອວັດແທກການປ່ຽນແປງຂອງອຸນຫະພູມ ອົງການ ນາຊາ ກ່າວວ່າ ບໍ່ມີອຸປະກອນໃດ ທີ່ເຄີຍເຈາະເຂົ້າໄປເລີກຂະໜາດນັ້ນ ຢູ່ທີ່ດາວພະ ອັງຄານ ລະບົບທີສາມ ຈະສັງເກດການເບິ່ງ ວິທີການ ທີ່ແຮງດຶງດູດຂອງພະອາທິດ ມີຕໍ່ດາວເຄາະ ໜ່ວຍນີ້ ແລະ ຕໍ່ເດືອນນ້ອຍສອງໜ່ວຍ ທີ່ໂຄຈອນອ້ອມດາວພະອັງຄານນັ້ນ ທ່ານ John Grunsfeld ຜູ້ບໍລິຫານງານຮ່ວມ ຂອງຄະນະບັນຊາການ ພາລະກິດດ້ານ ວິທະຍາສາດ ຂອງອົງການນາຊາ ຢູ່ທີ່ວໍຊິງຕັນ ໄດ້ກ່າວວ່າ